CELEX: 62008FN0033
Language: el
Date: 2008-03-04 00:00:00
Title: Υπόθεση F-33/08: Προσφυγή-αγωγή της 4ης Μαρτίου 2008 — V κατά Επιτροπής των Ευρωπαϊκών Κοινοτήτων

21.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 158/26
            
         Προσφυγή-αγωγή της 4ης Μαρτίου 2008 — V κατά Επιτροπής των Ευρωπαϊκών Κοινοτήτων
   (Υπόθεση F-33/08)
   (2008/C 158/47)
   Γλώσσα διαδικασίας: η γαλλική
   Διάδικοι
   
      Προσφεύγων-ενάγων: V (Εκπρόσωπος: C. Ronzi, avocat)
   
      Καθής-εναγομένη: Επιτροπή των Ευρωπαϊκών Κοινοτήτων
   Αντικείμενο και περιγραφή της διαφοράς
   Ακύρωση της απόφασης της Επιτροπής, της 15ης Μαΐου 2007, με την οποία γνωστοποιήθηκε στον προσφεύγοντα-ενάγοντα ότι δεν έχει την απαιτούμενη σωματική ικανότητα για την άσκηση καθηκόντων στην Ευρωπαϊκή Επιτροπή, απόσυρση του προσωπικού του φακέλου από ορισμένες πραγματογνωμοσύνες, επιδίκαση αποζημίωσης και χρηματική ικανοποίηση για την υλική και ηθική βλάβη που υπέστη.
   Αιτήματα του προσφεύγοντος-ενάγοντος
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 15ης Μαΐου 2007, με την οποία γνωστοποιήθηκε στον προσφεύγοντα-ενάγοντα ότι δεν έχει την απαιτούμενη σωματική ικανότητα για την άσκηση καθηκόντων στην Ευρωπαϊκή Επιτροπή,
            
         
               —
            
            
               να ακυρώσει, κατά το αναγκαίο μέτρο, την απόφαση της 12ης Ιουλίου 2007, με την οποία απορρίφθηκε η ένσταση που υπέβαλε την 1η Ιουνίου 2007,
            
         
               —
            
            
               να διατάξει την απόσυρση του προσωπικού του φακέλου από τις πραγματογνωμοσύνες της 15ης Σεπτεμβρίου 2006, της 21ης Σεπτεμβρίου 2006 και της 28ης Μαρτίου 2007 και, κατά συνέπεια, να αποφανθεί ότι πρέπει να γίνει αναφορά στην αρχική ιατρική γνωμάτευση της 26ης Ιουνίου 2006, με την οποία κρίθηκε ο προσφεύγων-ενάγων ικανός προς εργασία,
            
         
               —
            
            
               να επιδικάσει σε βάρος της καθής αποζημίωση και χρηματική ικανοποίηση για την υλική και ηθική βλάβη που υπέστη ο προσφεύγων-ενάγων, η οποία υπολογίζεται προσωρινά κατά δικαία κρίση (ex aequo et bono) σε 170 900 ευρώ (συν τους τόκους υπερημερίας βάσει του συντελεστή της Ευρωπαϊκής Κεντρικής Τράπεζας για τις βασικές συναλλαγές αναχρηματοδότησης αυξημένου κατά δύο μονάδες από 1ης Αυγούστου 2006),
            
         
               —
            
            
               να διατάξει την παράταση της ισχύος του πίνακα προσλήψεων στον οποίο περιλαμβάνεται το όνομα του προσφεύγοντος-ενάγοντος, ως προσωρινά μέτρα, εφόσον η απόφαση του Δημόσιας διοίκησης εκδοθεί μετά τον Φεβρουάριο του 2009 (ημερομηνία λήξης της ισχύος του πίνακα προσλήψεων),
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.